ვალგრიმ სთორმქლოუ

## საწყისები

ვალგრიმ სთორმქლოუ წარმოადგენს ბიორნინგთა(Beorning) რასის წარმომადგენელს.ეს რასა ბევრისთვის უცნობია,ზოგისთვის კი ლეგენდა ან უწყინარი მითი.ამ სახეობის წარმომადგენლების ისტორია მოცულია ბურუსით.არავინ იცის საიდან დაიწყო მათი წარმომავლობა,იმ ადამიანთა უმცირესობას ვისაც ზოგადად გააჩნია რაიმე ინფორმაცია ბიორნინგების შესახებ ჰგონიათ,რომ უძველეს დროში მთაში მცხოვრები დათვებისგან არიან შობილნი,ხოლო მეორე ნაწილს კი სჯერა,რომ იმ ადამიანთა შთამომავლები არიან,რომლებიც სალი,ყინულოვანი კლდის გამოქვაბულებსა და ფერდობებზე იდებდნენ ბინას ჯერ კიდევ მზის რისხვამდე.ჭეშმარიტება კი არავინ იცის,რადგანაც უიშვიათესი შემთხვევაა სულიერისათვის ბიორნინგის შეხვედრა,თუმცა შეხვედრის შემდეგაც დიდად არაფერი ირკვევა,რადგანაც ბიორნინგები კარგი მოსაუბრეები ნამდვილად არ არიან.

ბიორნინგის მთავარი დამახასიათებელი თვისებაა ადამიანური სახის შეცვლა და დიდ მძვინვარე გრიზლიდ გადაქცევა.ბიორნინგს ხანდახან მაქციებსაც და ანიმორფებსაც ადარებენ,მთავარი განმასხვავებელი ფაქტორი კი ისაა,რომ მათ არ სჭირდებათ სავსე მთვარე მაქციად გადასაქცევად,ამის მიუხედავად მაინც თავის სურვილისამებრ ვერ იცვლიან სახეს.მათი ე.წ. სახეცვლილება განპირობებულია შინაგანი გრძნობების,ხასიათის მიხედვით.

ბიორნინგთა მთავარ საკვებს წარმოადგენს თაფლი.ისინი არ ნადირობენ არც ცხოველებზე,არც ფრინველებზე.მათ საყვარელ ულუფად რჩება თაფლის დიდი გროვა.

## წარსული

ვალგრიმ სთორმქლოუს მშვენივრად ახსოვს ბავშვობის წლებში როგორ დაინახა თავისი თვალებით მისი მშობლიური სოფელი ცეცხლის ალში გახვეული.როგორ ანადგურებდნენ,აჩანაგებდნენ და ყოველ სულიერს კლავდნენ ბინძური ორკები.ამ დროს იგი სულ 6 წლის იყო.სიბრაზისგან გრიზლიდ გადაქცეული მოშორდა იმ ადგილს,რადგანაც მიხვდა რომ ყველაფერი დაკარგული იყო:მისი მშობლები,საცხოვრებელი,ნათესავები...ორკებმა პატარა დათვის ბელი ვერ შეამჩნიეს რომელმაც სიახლოვეს გაირბინა და გააგრძელეს ტერიტორიის გაჩანაგება.

ვალგრიმი იზრდებოდა სულ მარტო.გადიოდა ტყიდან ტყეში ხეტიალის უამრავი წელი.მისი ადამიანური სახე კარგავდა უკვე საწყის მდგომარეობას,რადგანაც მას ამოძრავებდა სიძულვილი და სიბრაზე.გარკვეული დროის შემდეგ ვალგრიმმა მოიპოვა სულიერი სიმშვიდე და დაიბრუნა თავისი ადამიანური ფორმა,მაგრამ ის მაინც არ შეეგუა თავის ბედს,მას ისევ ისე სძულს ორკები როგორც მაშინ,როცა პირველად დაინახა ის საზარელი მომენტი.

## აწმყო

ვალგრიმი ამჟამად მოგზაურობს მსოფლიოს გარშემო,თავისი ნამდვილი დანიშნულების ძებნაში.მისი დათვური ფორმა რთულად შესამჩნევია,რადგანაც მან ისწავლა თავისი ემოციების დამორჩილება და ახლა მხოლოდ უკიდურეს შემთხვევაში იყენებს მას.იგი შემოსილია შავი მანტიითა და შავი პირბადით.თუმცა მაინც შეიმჩნევა მის მარცხენა თვალთან 3 მოელვარე ნაიარევი,რომელიც ბავშვობიდან აქვთ თანდაყოლილი ბიორნინგებს.ბევრისთვის მისი სახელი და ვინაობა უცნობია,მის ასეთ გარეგნობას და ქცევებს კი მიაწერენ იმას,რომ ის ერთ-ერთი მეძებარია.მეძებართან უთანხმოებას კი ბევრს სიკვდილი ურჩევნია.უცნობებისათვის მის სახელად "მოხეტიალე" რჩება,ხოლო იმ ვიწრო წრისათვის ვინც დანამდვილებით იცის მისი ვინაობა იგი წარმოადგენს ვალგრიმ სთორმქლოუს.

## გარეგნობა და თვისებები

ვალგრიმ სთორმქლოუ როგორც ბიორნინგების უმეტესობა ძალზე მაღალია და გაბარიტებით დიდია.მის სახეს "ამშვენებს" ხშირი თმა და სქელი წვერი.უხეში სახის ნაკვთები ადვილად შესამჩნევია მასზე.

ხასიათით ფიცხი და გამჭრიახი გონების მქონე.ყველაფრის მიუხედავად კი არის შემწყნარებელი,მისი გულის მოლბობა არც თუ ისე ადვილია,მაგრამ თუ მან დაინახა დაცემული მოწინააღმდეგის თვალებში სწორედ ის რაც იგი ყოველი ბრძოლის დროს ელის,იგი მას ცოცხალს დატოვებს,რადგანაც "მამაცია ის ვინც თავში იპოვის ძალებს არ წაართვას სხვას სიცოცხლე,არამედ შეიწყნაროს იგი."

მისი დათვური ფორმის სპეციფიურობა კი გამოისახება მის მკლავებზე ლურჯი კლაკნილი ზოლებითა და რგოლებით.